cyanic-selkie/wikianc huggingface dataset:
রোহিঙ্গা
ব্রিটিশ ঔপনিবেশিক শাসন
১৮৯১ সালে ব্রিটিশদের করা এক আদমশুমারিতে দেখা যায়, আরাকানে তখন ৫৮,২৫৫ জন মুসলিম ছিল। ১৯১১ সালে এ সংখ্যা বৃদ্ধি পেয়ে ১৭৮,৬৪৭ জন হয় । অভিবাসনের মূল উদ্দেশ্য ছিল ব্রিটিশ বাংলার সস্তা শ্রম যা আরাকানের ধান ক্ষেতের কাজে লাগত। বাংলার এই অধিবাসীরা (বেশিরভাগই ছিল চট্টগ্রাম অঞ্চলের) মূলত আরাকানের দক্ষিণেই অভিবাসিত হয়েছিল। এটা নিশ্চিত যে, ভারতের এই অভিবাসন প্রক্রিয়া ছিল পুরো অঞ্চল জুড়ে, শুধু আরাকানেই নয়। ঐতিহাসিক থান্ট মিন্ট-ইউ লিখেছেন: "বিংশ শতাব্দীর শুরুতে, বার্মায় আসা ভারতীয়দের সংখ্যা কোনভাবেই আড়াই লক্ষের কম নয়। এই সংখ্যা ১৯২৭ সাল পর্যন্ত বাড়তেই থাকে এবং অভিবাসীদের সংখ্যা হয় ৪৮০,০০০ জন, রেঙ্গুন নিউ ইয়র্ককেও অতিক্রম করে বিশ্বের বড় অভিবাসন বন্দর হিসেবে। মোট অভিবাসীদের সংখ্যা ছিল প্রায় ১.৩ কোটি (১৩ মিলিয়ন)।" তখন বার্মার রেঙ্গুন, আকিয়াব, বেসিন, প্যাথিন এবং মৌমেইনের মত অধিকাংশ বড় শহরগুলোতে ভারতীয় অভিবাসীরা ছিল সংখ্যাগরিষ্ঠ। ব্রিটিশ শাসনে বর্মিরা অসহায়ত্ব বোধ করত এবং দাঙ্গা-হাঙ্গামার মাধ্যমে তারা অভিবাসীদের উপর প্রভাব খাটানোর চেষ্টা করত ।
অভিবাসনের ফলে সংঘাত মূলত আরাকানেই ছিল সবচেয়ে প্রকট। ১৯৩৯ সালে রোহিঙ্গা মুসলিম ও রাখাইন বৌদ্ধদের মধ্যকার দীর্ঘ শত্রুতার অবসানের জন্য ব্রিটিশ প্রশাসন জেমস ইস্টার এবং তিন তুতের দ্বারা একটি বিশেষ অনুসন্ধান কমিশন গঠন করে। কমিশন অনুসন্ধান শেষে সীমান্ত বন্ধ করার সুপারিশ করে। এর মধ্যে শুরু হয় দ্বিতীয় বিশ্বযুদ্ধ এবং এর পরে ব্রিটিশরা আরাকান ছেড়ে চলে যায়।
দ্বিতীয় বিশ্বযুদ্ধকালীন জাপানিদের দখলদারিত্ব
দ্বিতীয় বিশ্বযুদ্ধের সময় জাপানিরা ব্রিটিশ ঔপনিবেশিক শাসনের অধীনস্থ বার্মা আক্রমণ করে। ব্রিটিশ শক্তি পরাজিত হয়ে ক্ষমতা ছেড়ে চলে যায়। এর ফলে ব্যাপক সংঘর্ষ ছড়িয়ে পরে। এর মধ্যে বৌদ্ধ রাখাইন এবং মুসলিম রোহিঙ্গাদের মধ্যকার সাম্প্রদায়িক দাঙ্গা ছিল উল্লেখযোগ্য। এই সময়ে ব্রিটিশপন্থীদের সাথে বার্মার জাতীয়তাবাদীদেরও সংঘর্ষ হয়। জাপানিদের আক্রমণের সময় উত্তর আরাকানের ব্রিটিশপন্থী অস্ত্রধারী মুসলিমদের দল বাফার জোন সৃষ্টি করে । রোহিঙ্গারা যুদ্ধের সময় মিত্রপক্ষকে সমর্থন করেছিল এবং জাপানি শক্তির বিরোধিতা করেছিল, পর্যবেক্ষণে সাহায্য করেছিল মিত্রশক্তিকে।
যুদ্ধ পরবর্তী অবস্থা
১৯৪৭ সালে ভারত ও পাকিস্তান সৃষ্টির সময় রোহিঙ্গারা পাকিস্তানের গভর্নর জেনারেল জিন্নাহের সাথে একাধিক বৈঠক করে পাকিস্তানের সাথে থাকার ইচ্ছা ব্যক্ত করে। তাদের এই কাজটা আরাকানের অন্য জাতিগোষ্ঠিরা মেনে নিতে পারে নি। তাদের কপালে “বেঈমান” তকমা লেগে যায়। এদিকে জিন্নাহ রোহিঙ্গাদের প্রস্তাবে অস্বীকৃতি জানান। তখন তারা নিজেরাই রোহিঙ্গা মুসলিম পার্টি গঠন করে আরাকান স্বাধীন করার জন্য সশস্ত্র সংগ্রাম শুরু করে। ১৯৬২ সালে সামরিক সরকার বার্মায় ক্ষমতা পেলে রোহিঙ্গাদের উপর অত্যাচার বেড়ে যায়। ১৯৭৮ আর ১৯৯২ সালে দুইবার তাদের উপর সামরিক অভিযান চালানো হলে ৫ লক্ষাধিক রোহিঙ্গা বাংলাদেশে আশ্রয় নেয়।
বার্মিজ জান্তা
প্রায় অর্ধ শতাব্দী ধরে বার্মা শাসন করছে মিয়ানমারের সামরিক জান্তা। ক্ষমতা কুক্ষিগত করার জন্য এরা বার্মিজ জাতীয়তাবাদ এবং থেরাভেদা বৌদ্ধ ধর্মীয় মতবাদ ব্যাপকভাবে ব্যবহার করে থাকে। আর এর ফলেই তারা রোহিঙ্গা, চীনা জনগোষ্ঠী যেমন - কোকাং, পানথাইদের(চীনা হুই মুসলিম) মত ক্ষুদ্র জাতিসত্ত্বাকে ব্যপকভাবে নির্যাতন করে থাকে। কিছু নব্য গণতন্ত্রপন্থী নেতা যারা বার্মার প্রধান জনগোষ্ঠী থেকে এসেছেন তারাও রোহিঙ্গাদের বার্মার জনগণ হিসেবে স্বীকার করেন না।
বার্মার সরকার রোহিঙ্গা ও চীনা জনগোষ্ঠীর মত ক্ষুদ্র জাতিসত্ত্বাদের বিরুদ্ধে দাঙ্গার উসকানি দিয়ে থাকে এবং এ কাজ তারা অতি সফলতার সাথেই করে যাচ্ছে।
রাখাইনে ২০১২ সালের দাঙ্গা
রাখাইনে ২০১২ সালের দাঙ্গা হচ্ছে মিয়ানমারের উত্তরাঞ্চলীয় রাখাইন রাজ্যের রোহিঙ্গা মুসলিম ও বৌদ্ধ রাখাইনদের মধ্যে চলমান সংঘর্ষের ঘটনাপ্রবাহ। দাঙ্গা শুরু হয় জাতিগত কোন্দলকে কেন্দ্র করে এবং উভয় পক্ষই এতে জড়িত হয়ে পরে।
ভাষা
মিয়ানমারের আরাকান রাজ্যের (রাখাইন) রোহিঙ্গা জনগোষ্ঠীর আধুনিক লিখিত ভাষাই হল রোহিঙ্গা ভাষা। এটি ইন্দো-ইউরোপীয়ান ভাষাগোষ্ঠীর অন্তর্গত যার সাথে চট্টগ্রামের চাটগাঁইয়া ভাষার মিল রয়েছে। রোহিঙ্গা গবেষকগণ আরবি, হানিফি, উর্দু, রোমান এবং বার্মিজ স্ক্রীপ্ট ব্যবহার করে সফলতার সাথে রোহিঙ্গা ভাষা লিখতে সক্ষম হয়েছেন। হানিফি হচ্ছে নতুন তৈরি করা স্ক্রীপ্ট যা আরবি এবং তার সাথে চারটি বর্ণ (ল্যাটিন এবং বার্মিজ) সংযোগে সৃষ্ট।
সম্প্রতি একটি ল্যাটিন স্ক্রীপ্টের উদ্ভাবন হয়েছে যা ২৬টি ইংরেজি বর্ণ এবং অতিরিক্ত ২টি ল্যাটিন বর্ণ, Ç (তাড়নজাত R -এর জন্য) এবং Ñ (নাসিকা ধ্বনি-র জন্য) সংযোগে সৃষ্ট। রোহিঙ্গা ধ্বনি সঠিকভাবে বোঝার জন্য ৫টি স্বরধ্বনি (áéíóú) ব্যবহার করা হচ্ছে। এটি আই.এস.ও দ্বারা স্বীকৃত।
ধর্ম
রোহিঙ্গা জনগোষ্ঠী মূলত সুন্নি ইসলামে অনুসারী যদিও কেউ কেউ সুফিবাদেও বিশ্বাস করে। যেহেতু মিয়ানমার সরকার তাদের শিক্ষা গ্রহণের অধিকারের উপর নিষেধাজ্ঞা আরোপ করেছে, তাই অনেকেই মৌলিক ইসলামী শিক্ষাকেই একমাত্র পড়াশুনার বিষয় হিসেবে গ্রহণ করেছে। অধিকাংশ গ্রামেই মসজিদ এবং মাদ্রাসা (ধর্মীয় শিক্ষা প্রতিষ্ঠান) রয়েছে। ঐতিহ্যগতভাবে, পুরুষরা জামাতে এবং মহিলারা বাড়িতেই প্রার্থনা করে থাকে।
স্বাস্থ্য
রোহিঙ্গাদের স্বাস্থ্যবিষয়ক বৈষম্য এবং প্রতিবন্ধকতার মুখোমুখি হতে হয়। ২০১৬ সালে মেডিকেল সাময়িকী পত্রিকা ল্যান্সেটের একটি প্রতিবেদন অনুসারে, মিয়ানমারের রোহিঙ্গা শিশুরা কম ওজন নিয়ে জন্ম গ্রহণ করে, অপুষ্টি ও ডায়রিয়া রোগে ভোগে এবং প্রাপ্তবয়স্ক হতে হতে তাদের প্রজনন সক্ষমতা হ্রাস পায়। প্রতি ১০০০ শিশুর মধ্যে ২২৪ জন শিশু জন্মের সময় মৃত্যুবরণ করে যা মিয়ানমারের অন্যান্য অঞ্চল থেকে মৃত্যুহার ৪ গুন বেশি (১০০০ জনে ৫২ জন অন্যান্য অঞ্চলে মৃত্যুবরণ করে)। এটি রাখাইন রাজ্যের অন্যান্য জনগোষ্ঠী থেকে ৩ গুন বেশি (১০০০ জনে ৭৭ জন মৃত্যুবরণ করে)। প্রতিবেদনে আরো বলা হয়, মিয়ানমার সরকার দ্বারা পরিচালিত বাস্তুচ্যুত রোহিঙ্গাদের শিবিরে ৪০% শিশু ডায়রিয়ায় আক্রান্ত যা মিয়ানমারের অন্য অঞ্চলগুলো থেকে ৫ গুন বেশি।
মানবাধিকার লঙ্ঘন ও শরণার্থী
রোহিঙ্গা জনগোষ্ঠীকে বলা হয় "বিশ্বের সবচেয়ে কম প্রত্যাশিত জনপদ" এবং "বিশ্বের অন্যতম নিগৃহীত সংখ্যালঘু"। ১৯৮২ সালের নাগরিকত্ব আইনের ফলে তারা নাগরিকত্ব থেকে বঞ্চিত হন। তারা সরকারি অনুমতি ছাড়া ভ্রমণ করতে পারে না, জমির মালিক হতে পারে না এবং দুইটির বেশি সন্তান না নেওয়ার অঙ্গীকারণামায় স্বাক্ষর করতে হয়। তাদেরকে জোড়পূর্বক শ্রমিক হিসেবে কাজে লাগানো হয়। সাধারণত তাদের সপ্তাহে একদিন করে বাধ্যতামূলকভাবে সেনাবাহিনী অথবা সরকারি প্রকল্পে এবং সপ্তাহে একদিন প্রহরী হিসেবে কাজ করতে হয়। এছাড়াও সেনাবাহিনী রোহিঙ্গাদের অনেক আবাদী জমি জোড়পূর্বক দখল করে সেখানকার বৌদ্ধ জনগোষ্ঠীকে অথবা মায়নমারের অন্য স্থানের বৌদ্ধদেরকে দিয়েছে।
অ্যামনেস্টি ইন্টারন্যাশনালের প্রতিবেদন অনুসারে, ১৯৭৮ সাল থেকে মিয়ানমারের মুসলিম রোহিঙ্গারা মানবাধিকার লঙ্ঘনের শিকার হচ্ছে এবং তারা প্রতিবেশী বাংলাদেশে পালিয়ে আসতে বাধ্য হচ্ছে। ২০০৫ সালে জাতিসংঘের শরণার্থী বিষয়ক কমিশনের কমিশনার রোহিঙ্গাদের বাংলাদেশ থেকে মিয়ানমারে প্রত্যাবাসনের চেষ্টা করেছিলেন কিন্তু মিয়ানমারে অবস্থিত রোহিঙ্গা শিবিরেও মানবাধিকার লঙ্ঘনের অভিযোগে সে চেষ্টা বাতিল হয়ে যায়। ২০১২ সালে রাখাইন রাজ্যে দাঙ্গার পরও ২০১৫ সাল পর্যন্ত ১৪০,০০০ রোহিঙ্গা মিয়ানমারের অভ্যন্তরীন শিবিরে বসবাস করত। জাতিসংঘের বেশ কিছু চেষ্টার পরও বাংলাদেশে শরণার্থী হয়ে আসা রোহিঙ্গারা ২০১২ সালের দাঙ্গার পর নির্যাতনের ভয়ে আর ফিরে যেতে চান নি। বাংলাদেশ সরকারও সে সময় রোহিঙ্গাদের জন্য বরাদ্দ কমিয়ে দিয়েছিল ভবিষ্যতে রোহিঙ্গারা যাতে অনুপ্রবেশে উৎসাহ না পান। ২০০৯ সালের ফেব্রুয়ারিতে মালাক্কা প্রণালীতে ২১ দিন সাগরে ভাসার পর অনেক রোহিঙ্গাকে সেসময় স্থানীয় জেলেরা উদ্ধার করেছিল।
হাজার হাজার রোহিঙ্গা থাইল্যান্ডেও আশ্রয় গ্রহণ করে। তবে অভিযোগ রয়েছে থাইল্যান্ড থেকে রোহিঙ্গাদের পুনরায় নৌকায় করে খোলা সাগরে ভাসিয়ে দেওয়া হয়েছিল। ২০০৯ সালের ফেব্রুয়ারিতে ১৯০ জন রোহিঙ্গা শরণার্থীকে থাই সেনাবাহিনী সাগরে ভাসিয়ে দেয় বলে প্রমাণ পাওয়া যায়। ইন্দোনেশিয়ার কতৃপর্ক্ষের কাছে উদ্ধার হওয়া রোহিঙ্গারা বলেছেন তাদের থাই সেনাবাহিনী ধরেছিল এবং নির্যাতন করে পুনরায় খোলা সাগরে ভাসিয়ে দেয়।
২০০৪ সালে অ্যামনেস্টি ইন্টারন্যাশনাল বলেছে:
"রোহিঙ্গাদের চলাচলের স্বাধীনতা ব্যপকভাবে নিয়ণ্ত্রিত এবং তাদের অধিকাংশের বার্মার নাগরিকত্ব বাতিল করা হয়েছে। তাদের উপর বিভিন্ন রকম অন্যায় ও অবৈধ কর চাপিয়ে দেওয়া হয়েছে। তাদের জমি জবর-দখল করা, জোর-পূর্বক উচ্ছেদ করা, ঘর-বাড়ি ধ্বংস করা এবং বিবাহের উপর অর্থনৈতিক অবরোধ চাপিয়ে দেওয়া হয়েছে।"
রোহিঙ্গাদের স্বদেশে ফিরিয়ে দেওয়ার প্রক্রিয়া শুরু হয় ২০০৫ সালে। বার্মার কুটনীতিকদের সাথে এক বৈঠকের পর ২০০৯ সালে বাংলাদেশ সরকার ঘোষণা করে তারা শরণার্থী শিবিরে বসবাস করা ৯,০০০ রোহিঙ্গাকে স্বদেশে ফিরিয়ে দেবে। ২০১১ সালের ১৬ই অক্টোবর মিয়ানমারের নতুন সরকার নিবন্ধিত রোহিঙ্গাদের ফিরিয়ে নিতে স্বীকৃতি জানায়। কিন্তু ২০১২ সালের রাখাইন দাঙ্গা এই চেষ্টাকে বিফল করে দেয়।
২০১৪ সালের ২৯ মার্চ বার্মা সরকার “রোহিঙ্গা” শব্দটি নিষিদ্ধ করে এবং তিন দশকের মধ্যে প্রথমবারেরমত ২০১৪ সালের আদমশুমারিতে সংখ্যালঘুদের “বাঙালি” হিসেবে নিবন্ধের জন্য আহ্বান করে। ২০১৪ সালের ৭ মে, যুক্তরাষ্ট্রের হাউজ অব রিপ্রেজেনটেটিভ একটি বিল পাশ করে যেখানে রোহিঙ্গা ও অন্যান্য সংখ্যালঘুদের উপর নির্যাতন বন্ধে মিয়ানমার সরকারকে আহ্বান জানানো হয়।  লন্ডনের কুইন ম্যারি বিশ্ববিদ্যালয়ের আন্তর্জাতিক স্টেট ক্রাইম ইনিশিয়েটিভ কমিটির গবেষকরা বলেন, মিয়ানমার রোহিঙ্গাদের গণহত্যা করে দেশ থেকে বিতাড়িত করার শেষ পর্যায়ে রয়েছে।  ২০১৬ সালের নভেম্বরে বাংলাদেশে নিযুক্ত জাতিসংঘের একজন উচ্চ পদস্থ কর্মকর্তা রোহিঙ্গাদের জাতিগতভাবে নির্মূল করা হচ্ছে বলে মিয়ানমারের বিরুদ্ধে অভিযোগ করেন।
কোটি টাকার প্রেম
কোটি টাকার প্রেম ২০১১ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন সোহানুর রহমান সোহান। ছবিটির প্রাধান চরিত্র গুলোতে অভিনয় করেছেন শাকিব খান, অপু বিশ্বাস, মিশা সওদাগর, মিজু আহমেদ, আবুল হায়াত, রিনা খান, অমল বোস, সিরাজ হায়দার, রেহানা জলি, ডন সহ আরও অনেকে।
কাহিনী সংক্ষেপ
মিশা সওদাগর শহরের নামকরা সন্ত্রাসী। অস্ত্রবাজি করে মানুষের মনে ভয় জাগানোই তার একমাত্র কাজ। সেই মিশাই এক সময়ে ভালোবেসে ফেলেন অপু বিশ্বাসকে। অপুকে বিয়ে করার জন্য পাগল হয়ে যান তিনি। কিন্তু অপু মনে প্রাণে ঘৃণা করেন মিশাকে। মিশার হাত থেকে বাঁচার জন্য ঘর থেকে পালিয়ে যান অপু। মিশা খুঁজতে থাকেন অপুকে, কিন্তু পান না। বাধ্য হয়েই অপুকে খুঁজে বের করার জন্য খবরের কাগজে কোটি টাকার পুরস্কার ঘোষণা করেন তিনি।’
ছবিতে শাকিব খান একজন উদীয়মান সংগীতশিল্পী। নিজের বাবাকে সন্তুষ্ট করার জন্য শাকিবের প্রয়োজন কোটি টাকা। ঘটনা প্রবাহে অপু শাকিবকে ভালোবেসে ফেলেন। আর শাকিব কোটি টাকা পাবার জন্য অপুকে তুলে দিতে চান মিশার হাতে।’
সংগীত
কোটি টাকার প্রেম ছবির সঙ্গীত পরিচালনা করেছেন শওকত আলী ইমন।
অ্যালেক্সিস লাভ
অ্যালেক্সিস লাভ (জন্ম: ৭ এপ্রিল ১৯৮৭, স্যাক্রামেন্টো, ক্যালিফোর্নিয়া) একজন মার্কিন পর্নোগ্রাফিক অভিনেত্রী।
জীবনী
অ্যালেক্সিস লাভ ২০০৬ সালের আগস্টে পর্নো শিল্পে প্রবেশ করেছিলেন। মেক্সিকান বংশোদ্ভূত এই অভিনেত্রী ব্যাং ব্রোস এবং এএলএস স্ক্যানের মতো প্রতিষ্ঠানের হয়ে কাজ করেছেন। তিনি হার্ডকোর, উভকামী এবং একক দৃশ্যে অভিনয় করেন। তিনি শৈল্পিক নগ্নতায়ও অভিনয় করেছেন।
২০০৮ সালের মে মাসে পেন্টহাউস ম্যাগাজিনের পেট অফ দ্য মান্থ নির্বাচিত হয়েছিলেন।
জর্জ ফ্লয়েড
জর্জ পেরি ফ্লয়েড (১৪ অক্টোবর ১৯৭৩-২৫ মে ২০২০) ছিলেন একজন আফ্রিকান আমেরিকান ব্যক্তি, যিনি ২০২০ খ্রিষ্ঠাব্দের ২০ মে মিনেসোটা শহরের মিনিয়াপোলিসে পুলিশ দ্বারা আটকৃত অবস্থায় মারা যান। ফ্রয়েডের মৃত্যু এবং আরো বিস্তৃতভাবে বললে, অন্যান্য কৃষ্ণাঙ্গ আমেরিকানদের বিরুদ্ধে পুলিশের সহিংসতার প্রতিক্রিয়ায় বিক্ষোভ শুরু হয়; যা সমগ্র যুক্তরাষ্ট্রজুড়ে এবং আন্তর্জাতিক পরিসরে ছড়িয়ে পরে।
ফ্লয়েড টেক্সাসের হাউস্টোনে বেড়ে ওঠেন। তিনি মাধ্যমিক বিদ্যালয় এবং কলেজ জীবনে ফুটবল এবং অন্যান্য খেলাধূলায় পারদর্শী ছিলেন। তার বন্ধু এবং আত্মীয় স্বজনরা তাকে পেরি বলে ডাকলেও, যেসব মানুষ তাকে চিনতেন তাদের কাছে তিনি পরিচিত ছিলেন ভদ্র দানো (gentle giant) হিসেবে। হাউস্টোন হিপ হপ সঙ্গীতের ক্রমবিকাশে তিনি প্রথমদিকের অবদানকারী ছিলেন এবং যারা তার ধর্্মীয় সম্প্রদায়ের মানুষ ছিলেন তাদের পরামর্শদাতা হিসেবে কাজ করতেন। তিনি চৌর্যবৃত্তি এবং অবৈধ মাদক কারবারের জন্য একাধিকবার গ্রেফতার হন; ২০০৯ সালে অস্ত্রসহ ডাকাতির কারণে প্লি চুক্তি করে চারবছরের জন্য কারাভোগ করেন।
২০১৪ সালে ট্রাক চালক এবং দ্বার নিরাপত্তারক্ষী হিসেবে কাজের জন্য মিনিয়াপোলিসের মিনেসোটা এলাকায় স্থানান্তরিত হন। ২০২০ সালে তিনি কোভিড-১৯ মহামারীর সময় চাকরি হারান। তিনি জাল নোট ব্যবহার করে সিগারেট ক্রয়ের অভিযোগে গ্রেফতার হন। গ্রেফতারের সময় একজন শ্বেতাঙ্গ পুলিশ অফিসার ডেরেক চাওভিন কর্তৃক আট মিনিট ছেচল্লিশ ধরে ঘাড়ের পিছনে হাটু গেড়ে বসে থাকার জন্য তার মৃত্যু হয়। তার গ্রেফতার, মৃত্যু এবং পুলিশের কার্যাবলীড় প্রতিবাদে আন্তর্জাতিক পরিসরে ব্ল্যাক লাইভস ম্যাটার্স নামক বিক্ষোভের সূত্রপাত হয়।
বাল্যজীবন এবং শিক্ষা
ফ্লয়েড ফায়েত্তাভিল,নর্থ ক্যারোলিনাতে জন্মগ্রহণ করেছিলেন এবং টেক্সাস, হিউস্টোনের থার্ড ওয়ার্ডের কিউনি হোমসে বড় হয়েছিলেন।  বন্ধু এবং আত্মীয় স্বজনরা তাকে পেরি নামে ডাকলেও ময়নাতদন্তে বের হয়ে আসা 6 ft উচ্চতাধারী এবং  ওজনবিশিষ্ট মানুষটি সবার কাছে পরিচিত ছিলেন "ভদ্র দানো" হিসেবে।
ইয়েট হাই স্কুলে বাস্কেটবল টিমে খেলতেন এবং টেক্সাস স্টেট চ্যাম্পিয়নশিপে ফুটবল টিমকে নের্তৃত্ব দিয়েছিলেন। ১৯৯৩ খ্রিষ্ঠাব্দে তিনি স্নাতক সম্পন্ন করেন। তিনি সাউথ ফ্লোরিডা কমিউনিটি কলেজে দুই বছরের জন্য ভর্তি হন এবং বাস্কেটবল টিমে খেলাধুলা করেছেন। টেক্সাস এ&এম বিশ্ববিদ্যালয়-কিংসভালেতে তিনি বাস্কেটবল খেলায় অংশ নেন কিন্তু পরবর্তীতে ড্রপড আউট হন।
পেশা এবং পরবর্তী জীবন
ফ্লয়েড হিউস্টোনে ফিরে আসেন এবং বাস্কেটবল খেলা শুরু করেন। .১৯৯৪ এর শুরুতে তিনি "বিগ ফ্লয়েড" মঞ্চ ব্যবহার করে র‍্যাপার হিসেবে শিল্প নৈপুণ্য প্রদর্শন করেন।  তিনি অনানুষ্ঠানিক সম্প্রদায় নেতা ছিলেন এবং তরুণদের পরামর্শদাতা ছিলেন।
২০১৪ সালে তিনি মিনিয়াপলিস মিনেসোটাতে স্থানান্তরিত হন, সেখানে তিনি ট্রাক চালক এবং রেস্তোরায় নিরাপত্তারক্ষী হিসেবে নিয়োগ পান। তিনি এস টি লুইস পার্কে বসবাস করতে শুরু করেন। ২০১৭ খ্রিষ্টাব্দে, তিনি অস্ত্র নিয়ে সহিংসতা বিরোধী একটি চলচ্চিত্র করেন। ২০২০ সালে তিনি কোভিড-১৯ মহামারীর সময় চাকরি হারান।
ব্যক্তিগত জীবন
তার পাঁচজন সন্তান ছিল,
মৃত্যু
থাম্ব|180px|ডান|কোনও দর্শকের দ্বারা নেওয়া ভিডিওর একটি চিত্র। পুলিশ কর্মকর্তা ডেরেক চৌভিন ফ্লয়েডের ঘাড়ে হাঁটু গেড়ে বসেছিলেন। ২০২০ খ্রিষ্টাব্দের ২৫শে মে মিনিয়াপোলিস শহরের নিকটবর্তী এলাকা পাওডারহর্ন পার্কের একটি মুদী দোকানে সিগারেট কিনতে গিয়ে জাল নোট ব্যবহার ব্যবহার করেন। বিক্রেতা ব্যাপারটা ধরতে পেরে সিগারেট ফেরত দিতে বললে ফ্লয়েড তা প্রত্যাখান করেন।
শ্বেতাঙ্গ পুলিশ অফিসার ডেরেক চাওভিন ফ্লয়েডকে গ্রেফতারের সময় মাটিতে শায়িত করে আট মিনিট ছেচল্লিশ সেকেন্ড ধরে হাঁটু দিয়ে গলা চেপে ধরে রাখে। ফ্লয়েডের হাতে হ্যান্ডকাফ পরা ছিল, পুলিশের নির্দেশনা মেনে মাথা মাটির দিকে রেখে মাটিতে শুয়েই ছিলেন তিনি।  দুইজন পুলিশ অফিসার তাকে নিয়ন্ত্রণ করছিলেন এবং চতুর্থ পুলিশ অফিসার ভীড় করে থাকা দর্শকদের এগিয়ে আসার গতি রোধ করছিলেন।  শেষ তিন মিনিটে ফ্লয়েড নিস্তেজ হয়ে পড়েছিলন এবং কোনো পালস পাওয়া যাচ্ছিল না।  কিন্তু সে সময়ে চৌভিন হাটু দিয়ে ফ্লয়েডের মাথা চেপে ধরে রেখেছিলেন। ইমার্জেন্সি মেডিকেল টেকনিশিয়ান যখন ফ্লয়েডকে চিকিৎসার চেষ্টা করছিল, চাওভিন তখন ফ্লয়েডের ঘাড়ে হাটু গেড়ে বসে ছিল।
প্রথম সরকারি ময়নাতদন্তের ফলাফল অনুসারে ফ্লয়েডের উপর দমন পীড়নের কারণে হৃদরোগে তিনি মৃত্যুবরণ করেন। বিষ বিশেষজ্ঞদের মতে তার শরীরে বিভিন্ন স্নায়ু উত্তেজক উপাদানের উপস্থিতি ছিল এবং ময়নাতদন্তকারীর প্রতিবেদন অনুসারে ফেনটানিল (ব্যথার ওষুধ) এবং মেথঅ্যামফিটামিনের (রিক্রিয়েশনাল ড্রাগ) কারণে তার হার্ট এটাক ত্বরান্বিত হয়। ফ্লয়েডের পরিবারের নিয়োগ করা বেসরকারী ময়নাতদন্তের প্রতিবেদন অনুসারে পুলিশ অফিসারের ভারী ওজনের কারণে শ্বাস নেওয়া জর্জের পক্ষে কষ্টকর হয়ে দাঁড়ায়। ঘাড়ের উপর ক্রমাগত হাঁটুর চাপ পড়ায়, মস্তিষ্কে রক্ত যাওয়ার পথ সরু হয়ে যাওয়ার কারণে তার মৃত্যু হয়।
ফ্লয়েডের মৃত্যুর পর পুলিশের অতিরিক্ত বল প্রয়োগের বিরুদ্ধে বিশ্বজুড়ে বিক্ষোভ ছড়িয়ে পরে। এই বিক্ষোভে লুট, সহিংসতা এবং পুলিশি নির্মমতা সংগঠিত।  যুক্তরাষ্ট্রের ৫০ টি রাজ্য সহ ৪০০ টি শহরে এবং আন্তর্জাতিকভাবে এই বিক্ষোভ ছড়িয়ে পরে।
এডি ফুলার
এডওয়ার্ড রাসেল হেনরি ফুলার (Eddie Fuller; জন্ম: ২ আগস্ট, ১৯৩১ - মৃত্যু: ১৯ জুলাই, ২০০৮) ওয়েস্টার্ন কেপের ওরচেস্টার এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৮ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন এডি ফুলার।
প্রথম-শ্রেণীর ক্রিকেট
কেপ টাউনের অবজারভেটরি বয়েজ হাই স্কুলে অধ্যয়ন করেছেন এডি ফুলার। এরপর তিনি হিসাবরক্ষক হিসেবে কর্মজীবন অতিবাহিত করেছেন। ১৯৫০-৫১ মৌসুম থেকে ১৯৫৮ সাল পর্যন্ত এডি ফুলারের প্রথম-শ্রেণীর খেলোয়াড়ী জীবন চলমান ছিল।
ডানহাতি নিচেরসারির ব্যাটসম্যান হিসেবে দক্ষিণ আফ্রিকান ঘরোয়া ক্রিকেটে বেশ কার্যকরীভাবে রান সংগ্রহ করেছেন। বোলার হিসেবে তিনি ডানহাতে মিডিয়াম-ফাস্ট কাটার বোলিং করতেন। তবে, টেস্ট ক্রিকেটে তিনি মূলতঃ বোলার হিসেবে ব্যবহৃত হয়েছেন। এ পর্যায়ে টেস্টে তার সর্বোচ্চ সংগ্রহ ছিল মাত্র ১৭ রান।
১৯৫০-৫১ মৌসুমে ওয়েস্টার্ন প্রভিন্সের সদস্যরূপে প্রথম-শ্রেণীর ক্রিকেটে আত্মপ্রকাশ ঘটে তার। এ পর্যায়ে তিনি দুইটি খেলায় অংশ নিয়েছিলেন। তবে, ১৯৫১-৫২ মৌসুমের শুরুতেই নিজেকে মেলে ধরতে সচেষ্ট হন। নিজস্ব তৃতীয় প্রথম-শ্রেণীর খেলায় ১০ উইকেট লাভ করেন। প্রথম ইনিংসে ট্রান্সভালের তিন উইকেট নেন ৪৭ রানের বিনিময়ে। পরবর্তীতে দ্বিতীয় ইনিংসে ৭/৫৪ পান। খেলায় তার বোলিং পরিসংখ্যান দাঁড়ায় ১০/১০১। এক মাস পর নাটালের বিপক্ষে পাঁচ-উইকেট তুলে নেন।
১৯৫৫-৫৬ মৌসুমে এডি ফুলার তার সফলতম দক্ষিণ আফ্রিকান ঘরোয়া ক্রিকেট আসর উদ্‌যাপন করেন। কারি কাপের পাঁচ খেলায় ২৩ উইকেট লাভ করেন। তন্মধ্যে, ওয়েস্টার্ন প্রভিন্সের সদস্যরূপে ট্রান্সভালের বিপক্ষে নিজস্ব ব্যক্তিগত সেরা ৭/৪০ পান।
আন্তর্জাতিক ক্রিকেট
মাত্র নয়টি প্রথম-শ্রেণীর খেলায় অংশগ্রহণের পর ১৯৫২-৫৩ মৌসুমে অস্ট্রেলিয়া ও নিউজিল্যান্ড গমনার্থে তাকে দক্ষিণ আফ্রিকা দলের সদস্যরূপে অন্তর্ভুক্ত করা হয়। ওয়েস্টার্ন প্রভিন্সের পক্ষে চমৎকারভাবে ঘরোয়া মৌসুম অতিবাহিত করার স্বীকৃতিস্বরূপ অস্ট্রালেশিয়া গমন করেন। টেস্টগুলোয় বেশ ভালো করেন। পুরো সফরে ৩৬ উইকেট পান। সিরিজের প্রথম তিন টেস্টের মাঝখানে বেশ কয়েকটি অনুশীলনীমূলক খেলাসহ প্রথম-শ্রেণীর খেলায় অংশ নেন। তবে, অস্ট্রেলিয়ার বিপক্ষে পাঁচ টেস্ট নিয়ে গড়া সিরিজের চতুর্থ টেস্টের পূর্ব-পর্যন্ত তাকে খেলার জন্যে আমন্ত্রণ জানানো হয়নি। খেলতে নেমে তাৎক্ষণিক সফলতার স্বাক্ষর রাখেন। উদ্বোধনী ব্যাটসম্যান আর্থার মরিসকে মাত্র ২ রানে বিদেয় করেন। তবে, এরপর দলের চারজন বোলারের অন্যতম হিসেবে শতরান খরচ করতে বাধ্য হন। এ পর্যায়ে স্বাগতিক দলের সংগ্রহ ৫৩০ দাঁড়ায়। শেষ উইকেটে জুটি গড়ে দক্ষিণ আফ্রিকাকে ফলো-অন থেকে রক্ষা করেন। তবে, প্রায় সকল রানই মাইকেল মেলের কাছ থেকে এসেছিল। ঐ খেলাটি ড্রয়ে পরিণত হয়।
সিরিজের পঞ্চম ও চূড়ান্ত টেস্টেও তাকে প্রথম একাদশে রাখা হয়। ঐ খেলায় দক্ষিণ আফ্রিকান বোলারদের মধ্যে তিনি সবচেয়ে বেশি সফলতার স্বাক্ষর রাখেন। তার সাফল্যে দল বিজয়ী হয় ও সিরিজে সমতা আনয়ণে সক্ষমতা দেখায়। এরফলে, প্রথমবারের মতো দক্ষিণ আফ্রিকা দল অস্ট্রেলিয়ার বিপক্ষে সিরিজে পরাজয়ের গ্লানি বহন করেনি। প্রথম ইনিংসে তিনি অস্ট্রেলিয়ার সর্বোচ্চ রান সংগ্রহকারী নীল হার্ভের উইকেটসহ তিন উইকেট পান। এরপর দ্বিতীয় ইনিংসে নীল হার্ভেসহ পাঁচজন ব্যাটসম্যান তার শিকারে পরিণত হয়। এ ইনিংসে তিনি ৫/৬৬ বোলিং পরিসংখ্যান গড়েন। পাশাপাশি এটিই তার টেস্ট খেলোয়াড়ী জীবনে সেরা ছিল। এমসিজিতে নিজস্ব দ্বিতীয় টেস্টে তিনি তার একমাত্র পাঁচ-উইকেট পেয়েছিলেন। পরবর্তী দুই মৌসুমের গ্রীষ্মকালে তার খেলায় ভাটা ভাব পরিলক্ষিত হয়। তাসত্ত্বেও, ইংল্যান্ড গমনার্থে তাকে দলে রাখা হয়।
নিউজিল্যান্ড গমন
১৯৫২-৫৩ মৌসুমে অস্ট্রেলিয়া সফর শেষে দলের সাথে নিউজিল্যান্ড অভিমুখে যাত্রা করেন। দুই-টেস্ট নিয়ে গড়া সিরিজে তিনি আরও চার উইকেট পান। অকল্যান্ডের ইডেন পার্কে অনুষ্ঠিত দ্বিতীয় ও সর্বশেষ টেস্টে ১১ নম্বরে ব্যাটিংয়ে নেমে ১৭ রান করেন। এটিই টেস্টে তার প্রথম রান সংগ্রহ ছিল ও পরবর্তীতে এটি নিজের সর্বোচ্চ সংগ্রহ হিসেবে পরিগণিত হয়।
১৯৫৩-৫৪ মৌসুমে ঘরোয়া পর্যায়ের কারি কাপ প্রতিযোগিতা নিউজিল্যান্ড দলের সফরের কারণে স্থগিত হয়ে যায়। এডি ফুলার ঐ মৌসুমে সব মিলিয়ে মাত্র তিনটি প্রথম-শ্রেণীর ক্রিকেট খেলায় অংশ নেন। মাত্র পাঁচ উইকেট পান তিনি। অন্যদিকে, দক্ষিণ আফ্রিকার টেস্ট আঙ্গিনায় বোলিং আক্রমণ পরিচালনার্থে নিল অ্যাডককের আবির্ভাব ঘটে।
ইংল্যান্ড গমন
পরের বছর তিনি তার খেলার ছন্দে ফিরে আসেন। কারি কাপে ১৯ উইকেট লাভ করেন। ফলশ্রুতিতে, ১৯৫৫ সালে ইংল্যান্ড গমনার্থে দক্ষিণ আফ্রিকা দলের সদস্যরূপে অন্তর্ভুক্ত হন তিনি। বেশ টানটান উত্তেজনায় প্রথম ও শেষের টেস্টগুলোয় অংশ নেন। সব মিলিয়ে ৪৯ উইকেট দখল করেন।
ইংল্যান্ডের মাটিতে নিল অ্যাডকককে দক্ষিণ আফ্রিকার মূল উদ্বোধনী বোলার হিসেবে বিবেচনা করা হয়েছিল। তবে, টেস্ট খেলাগুলোয় বোলিংয়ে নিয়ন্ত্রণহীনতার কারণে তাকে বাদ দেয়া হয়। এর বিপরীতে, পিটার হেইন যথাযথ ফাস্ট বোলার হিসেবে নিজেকে মেলে ধরতে সচেষ্ট হন। ফলে, পিটার হেইনকে পাঁচ টেস্ট নিয়ে গড়া সিরিজের শেষ চারটিতে রাখা হয়। প্রথম টেস্টে হেইনের অনুপস্থিতিতে খেলেন ও নিল অ্যাডককের পরিবর্তে পঞ্চম টেস্ট খেলার সুযোগ পান। কিন্তু, সিরিজের মাঝখানের তিন টেস্টে তাকে দলের বাইরে রাখা হয়। প্রথম টেস্টে স্বাগতিক ইংল্যান্ড দল খুব সহজেই জয় পায়। এডি ফুলার ৩/৫৯ পান। শেষ টেস্টে নিল অ্যাডককের পরিবর্তে খেলতে নেমে তিনি আরও তিনটি উইকেট পান। তবে, নিম্নমূখী রানের সিদ্ধান্তসূচক সিরিজটি ইংল্যান্ডের স্বপক্ষে চলে যায়। পুরো সফরে ১৯.৫১ গড়ে ৪৯টি প্রথম-শ্রেণীর উইকেট লাভ করেছিলেন তিনি।
ল্যাঙ্কাশায়ার লীগে অংশগ্রহণ
১৯৫৬-৫৭ মৌসুমে ইংল্যান্ড দল দক্ষিণ আফ্রিকা গমনে আসে। ওয়েস্টার্ন প্রভিন্সের পক্ষে দুইটি ভিন্ন প্রস্তুতিমূলক খেলায় সফররত দলটির বিপক্ষে খেলে ইনিংসে দুইবার পাঁচ-উইকেটের সন্ধান পান। তাসত্ত্বেও, পাঁচ টেস্ট নিয়ে গড়া সিরিজের কোনটিতেই তাকে খেলানো হয়নি।
১৯৫৭ সালে ইংল্যান্ডে পেশাদারী পর্যায়ের ল্যাঙ্কাশায়ার লীগে র‍্যামসবটমের পক্ষে খেলার জন্যে চুক্তিবদ্ধ হন। ঐ বছরে ল্যাঙ্কাশায়ার লীগ ওরস্লি কাপের চূড়ান্ত খেলায় রটেনস্টলকে মাত্র ৩৬ রান গুটিয়ে তার দল খুব সহজেই শিরোপা জয় করে। তিনি ৭/১১ বোলিং পরিসংখ্যান গড়েছিলেন।
দলে প্রত্যাবর্তন
১৯৫৭-৫৮ মৌসুমে দক্ষিণ আফ্রিকায় প্রত্যাবর্তন করেন। দক্ষিণ আফ্রিকার টেস্ট দলে তাকে রাখা হয়। সফরকারী অস্ট্রেলিয়ার বিপক্ষে সিরিজের দ্বিতীয় ও নিজস্ব সপ্তম এবং চূড়ান্ত টেস্টে অংশ নেন। পিটার হেইনের আঘাতপ্রাপ্তির ফলেই তাকে এ সুযোগ দেয়া হয়। শোচনীয়ভাবে পরাজিত হওয়া ঐ খেলায় তিনি মাত্র দুই উইকেট লাভ করেন। এছাড়াও, লিন্ডসে ক্লাইনের হ্যাট্রিক লাভে তিনি প্রথম শিকারে পরিণত হয়েছিলেন ও খেলা শেষ হয়ে যায়। সফরের শেষদিকে ওয়েস্টার্ন প্রভিন্স ও অস্ট্রেলীয় একাদশের মধ্যকার খেলা অনুষ্ঠিত হয়। এ খেলার মাধ্যমে দক্ষিণ আফ্রিকায় এডি ফুলার তার সর্বশেষ প্রথম-শ্রেণীর ক্রিকেট খেলায় অংশ নেন।
১৯৫৮ সালে পেশাদারী পর্যায়ে খেলার জন্যে র‍্যামসবটমে ফিরে যান। মৌসুমের শেষদিকে তিনি আরও একটি প্রথম-শ্রেণীর খেলায় অংশ নিয়েছিলেন। তোরকুয়ায় উৎসবের খেলায় কমনওয়েলথ একাদশের সদস্যরূপে ইংরেজ একাদশের বিপক্ষে খেলেন তিনি। ১৯৫৯ সালে দল ত্যাগ করে রটেনস্টলে যোগ দেন। ল্যাঙ্কাশায়ার লীগ ক্রিকেটে এটিই তার সর্বশেষ বছর ছিল।
১৯ জুলাই, ২০০৮ তারিখে ৭৬ বছর বয়সে কেপ টাউনের মিলনার্টন এলাকায় এডি ফুলারের দেহাবসান ঘটে।
আইভানহো
আইভানহো (Ivanhoe) হচ্ছে স্যার ওয়াল্টার স্কট রচিত একটি ইতিহাস ভিত্তিক উপন্যাস এবং তার রচিত অন্যতম জনপ্রিয় ও বিখ্যাত উপন্যাস। এটি প্রকাশিত হয় ১৮১৯ সালে। মুসলমান ও খ্রিষ্টান দের মধ্যে ক্রুসেড বা ধর্মযুক্ত চলাকালীন সময়ের প্রেক্ষাপটে  উপন্যাসটি লিখিত হয়। ইংল্যান্ডের তৎকালীন রাজা সিংহ হৃদয় রিচার্ড ( Richard Lionhearted) ক্রুসেডে গমন করলে তার ভাই রাজপুত্র জন এর ষড়যন্ত্র এবং রিচার্ডের প্রিয়পাত্র নাইট আইভানহো এর বীরত্ব নিয়ে রচিত হয় এই উপন্যাস।
নোয়াখালী সরকারি কলেজ
নোয়াখালী সরকারি কলেজ বাংলাদেশের নোয়াখালী জেলায় অবস্থিত স্নাতক ও স্নাতকোত্তর পর্যায়ের একটি শিক্ষাপ্রতিষ্ঠান। স্নাতক ছাড়াও এই কলেজটিতে ডিগ্রি ও বাংলাদেশ উন্মুক্ত বিশ্ববিদ্যালয় এর অধীনে চালু রয়েছে বেশকিছু প্রোগ্রাম। এই কলেজটি স্থাপিত হয় ১ মার্চ, ১৯৬৩ সালে।
ইতিহাস
প্রথমে একাদশ, মানবিক ও বাণিজ্য বিভাগ ছিল। ১৯৬৫ সালে কলা ও বাণিজ্য শাখায় ডিগ্রি কোর্স চালু হয়। পরে একাদশ বিভাগ চালু হয়। ১৯৬৮ সালের ১লা মার্চ নোয়াখালী কলেজকে সরকারি করা হয়। ১৯৭৮ সালে তৎকালীন শিক্ষামন্ত্রী নোয়াখালী সরকারি কলেজকে অন্যত্র স্থানান্তরের পরামর্শ দেন। পরবর্তীতে ১৯৭৯ সালে পূর্ব লক্ষীনারয়ণপুর বর্তমান নতুন ক্যাম্পাস নামে পরিচিত। ১৯৯২ সালে জাতীয় বিশ্ববিদ্যালয় প্রতিষ্ঠিত হলে নোয়াখালী সরকারি কলেজে অনার্স কোর্স চালু হয়। বর্তমানে এই কলেজে ১৭ টি বিষয়ে অনার্স ও মাষ্টার্স কোর্স চালু আছে। এখনে বর্তমানে ১৯,০০০ ছাত্রছাত্রী অধ্যয়নরত আছে। বর্তমানে নোয়াখালী সরকারি কলেজ বৃহত্তর নোয়াখালীর সবচেয়ে বৃহত্তম এবং জনপ্রিয় শিক্ষাপ্রতিষ্ঠান। এখানে সকল প্রকার সুযোগ সুবিধা বিদ্যমান। বর্তমানে এ ক্যাম্পাসের আয়তন ২১ একর।
সহশিক্ষা কার্যক্রম
প্রতিষ্ঠানটিতে সহশিক্ষা কার্যক্রম চালু রয়েছে। একাদশ,দ্বাদশ, স্নাতক, স্নাকোত্তর ডিগ্রি পাস শাখাসহ সকল শাখাতে সহশিক্ষা একটি নিত্তনৈমিত্তিক এবং সাধারণ ব্যাপার।
শিক্ষকগণ
প্রতিষ্ঠানটির শিক্ষকরা সাধারণত বিসিএস ক্যাডার হয়ে থাকেন। তবে কখনো কখনো ক্যাডার না হয়েও কিছু শিক্ষক 'অতিথি শিক্ষক' হিসেবে যোগদান করে থাকেন।
চুভাষ উইকিপিডিয়া
চুভাষ উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার চুভাষ ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে এবং সর্বমোট সম্পাদনা সংখ্যা  টি।
ডিবিসি নিউজ
ডিবিসি নিউজ হচ্ছে বাংলাদেশী উপগ্রহ ভিত্তিক একটি বেসরকারি টেলিভিশন সংবাদ চ্যানেল। ২০১৬ সালের ২১ সেপ্টেম্বর তারিখে চ্যানেলটি আনুষ্ঠানিক যাত্রা শুরু করে। চ্যানেলটির চেয়ারম্যান হিসেবে ইকবাল সোবহান চৌধুরী, ব্যবস্থাপনা পরিচালক হিসেবে শহীদুল আহসান এবং প্রধান সম্পাদক হিসেবে মঞ্জুরুল ইসলাম দায়িত্ব পালন করছেন।
অনুষ্ঠান
দৈনন্দিন খবরের পাশাপাশি ডিবিসি নিউজে প্রতিদিন নারী, কৃষি, বাণিজ্য, খেলা, রাজনীতি এবং প্রবাসীদের নিয়ে ‘বিশেষ’ খবর ও আলোচনার আয়োজন করা হয়। রাজকাহন নামে এখানে একটি জনপ্রিয় টকশো হয়ে থাকে।
ডিবিসি নিউজ পরিবেশিত অনুষ্ঠানসমূহের মধ্যে রয়েছে ১. অন্যপক্ষ (নারীদের অধিকার ও সমসাময়িক নারী উন্নয়নমূলক আলোচনা অনুষ্ঠান) ২. সমাধান সূত্র :(নারী ও শিশুদের বিভিন্ন সমস্যা ও তার সমাধানকল্পে আলোচনা অনুষ্ঠান) ৩. টালিখাতা: ব্যবসা ও পুঁজিবাজার বিষয়ক আলোচনা অনুষ্ঠান ৪। কৃষি কথা: কৃষি বিষয়ক আলোচনা অনুষ্ঠান ৫: খেলা নিয়ে খেলা: দেশে বিদেশের খেলাধুলা নিয়ে আলোচনা অনুষ্ঠান ৬: সংবাদ সম্প্রসারণ: দিনের বাছাই করা সংবাদের বিশ্লেষণধর্মী আলোচনা অনুষ্ঠান ৭: উপসংহার: বিষয় ভিত্তিক মাসব্যাপী আলোচনা অনুষ্ঠান ৮: রাজকাহন: রাজনীতি বিষয়ক টক শো ৯: এছাড়াও প্রতি ঘণ্টায় রয়েছে দিনের বিশেষ সংবাদ এবং নতুন সংবাদ।
কেটি কক্স
আমান্ডা সাভিনি (জন্ম: ১৭ ডিসেম্বর ১৯৮৫), তার মঞ্চ নাম কেটি কক্স নামে পরিচিত, একজন মার্কিন পর্নোগ্রাফিক অভিনেত্রী।
স্বামী আত্মস্থানন্দ
স্বামী আত্মস্থানন্দ (১০ মে, ১৯১৯ – ১৮ জুন, ২০১৭) ছিলেন রামকৃষ্ণ মঠ ও রামকৃষ্ণ মিশনের পঞ্চদশ সংঘাধ্যক্ষ।
ভারতের প্রধানমন্ত্রী নরেন্দ্র মোদী যৌবনে সন্ন্যাসী হতে চেয়েছিলেন। কিন্তু শোনা যায়, স্বামী আত্মস্থানন্দ তাকে বারণ করেন। পরে সন্ন্যাস গ্রহণের ইচ্ছা ত্যাগ করে মোদী রাজনীতিতে প্রবেশ করেন।
ঢলুয়া ইউনিয়ন
ঢলুয়া বাংলাদেশের বরগুনা জেলার অন্তর্গত বরগুনা সদর উপজেলার একটি ইউনিয়ন।
আয়তন
ঢলুয়া ইউনিয়নের আয়তন ৭,৪২১ একর।
জনসংখ্যার উপাত্ত
২০১১ সালের আদমশুমারি অনুযায়ী ঢলুয়া ইউনিয়নের মোট জনসংখ্যা ২৫,৭০০ জন। এর মধ্যে পুরুষ ১২,৩৮৬ জন এবং মহিলা ১৩,৩১৪ জন। মোট পরিবার ৬,০৮২টি।
শিক্ষা
২০১১ সালের আদমশুমারি অনুযায়ী ঢলুয়া ইউনিয়নের সাক্ষরতার হার ৫৬%।
লেবানন
লেবাননে সভ্যতার প্রাচীনতম প্রমাণ ৫,০০০ খ্রিস্টপূর্বাব্দের। সি. ৩২০০-৫৩৯ খ্রিস্টপূর্বাব্দে, বিভিন্ন নিকটবর্তী পূর্ব সাম্রাজ্য দ্বারা সংযুক্ত হওয়ার আগে এটি বিকাশমান ফিনিশিয়ান সভ্যতার আবাসস্থল ছিল। ৬৪ খ্রিস্টপূর্বাব্দে, রোমান সাম্রাজ্য অঞ্চলটি জয় করে এবং অঞ্চলটি বাইজেন্টাইন সাম্রাজ্যের অধীনে খ্রিস্টধর্মের একটি প্রধান কেন্দ্রে পরিণত হয়। ৭ম শতাব্দীতে, লেভান্টের মুসলিম বিজয়ের ফলে খলিফা শাসন প্রতিষ্ঠা হয় । ১১শ শতাব্দীতে ক্রুসেডের সূচনা এবং এই অঞ্চলে  ক্রুসেডার রাষ্ট্র প্রতিষ্ঠা করা হয়েছিল শুধুমাত্র এই জন্য যে এটি ১৬ শতকে অটোমান সাম্রাজ্যের কাছে হস্তান্তর করার আগে আইয়ুবিড এবং মামলুকদের দ্বারা পুনরুদ্ধার করা হয়েছিল। সুলতান আব্দুলমেজিদ প্রথমের অধীনে, প্রথম লেবানিজ প্রোটোস্টেট ১৯ শতকে মাউন্ট লেবানন মুতাসারিফাত হিসাবে রূপ নেয়, যা তানজিমাত সংস্কারের অধীনে মারোনাইট খ্রিস্টানদের জন্য একটি আবাস হিসাবে তৈরি করা হয়েছিল।
প্রথম বিশ্বযুদ্ধের পর অটোমান সাম্রাজ্যের পতনের পর, আধুনিক লেবানন গঠনকারী পাঁচটি অটোমান প্রদেশ সিরিয়া এবং লেবাননের জন্য সিরিয়া ও লেবাননে ফরাসি মেন্ডেটের অধীনে আসে, যার অধীনে তার ফরাসি শাসিত পূর্বসূরি বৃহত্তর লেবানন রাষ্ট্র প্রতিষ্ঠিত হয়েছিল। দ্বিতীয় বিশ্বযুদ্ধের সময় নাৎসি জার্মানি দ্বারা ফরাসি তৃতীয় প্রজাতন্ত্রের আক্রমণ এবং দখলের পর, এই অঞ্চলে ফরাসি শাসন দুর্বল হয়ে পড়ে। ১৯৪৩ সালে মুক্ত ফ্রান্স থেকে স্বাধীনতা লাভের পর, লেবানন একটি অনন্য স্বীকারোক্তিমূলক সরকার গঠন করে, রাষ্ট্রের প্রধান ধর্মীয় সম্প্রদায়গুলিকে নির্দিষ্ট রাজনৈতিক ক্ষমতা বন্টন করা হয়। লেবানন প্রাথমিকভাবে তুলনামূলকভাবে স্থিতিশীল ছিল। লেবানন শুরুতে তুলনামূলকভাবে স্থিতিশীল ছিল। এই স্থিতিশীলতা স্বল্পকালস্থায়ী ছিল এবং অন্তিমে লেবাননের গৃহযুদ্ধে (১৯৭৫-১৯৯০) বিভিন্ন রাজনৈতিক ও সাম্প্রদায়িক উপদলগুলির মাঝে বিশালাকার লড়াইয়ের সংঘটনের কারণে ছিন্নভিন্ন হয়ে যায়। এছাড়াও এই সময়ে, লেবানন ১৯৭৬ থেকে ২০০৫-এর সিরিয়া এবং ১৯৮৫ থেকে ২০০০-এর ইসরায়েল কর্তৃক জড়িত বিদেশী সামরিক দখলের শিকার হয়েছিল। যুদ্ধ শেষ হওয়ার পর থেকে, অর্থনীতি পুনর্জাগরণ এবং জাতীয় অবকাঠামোর পুনর্নির্মাণের জন্য ব্যাপক প্রচেষ্টা করা হয়েছে।
লেবানন হল একটি উন্নয়নশীল দেশ। দেশটি মানব উন্নয়ন সূচকে ১১২ তম এবং পারস্য উপসাগরের তেল-সমৃদ্ধ অর্থনীতি ব্যতীত আরব বিশ্বের মধ্যে শীর্ষস্থানীয়। এটিকে একটি উচ্চ মধ্যম আয়কারী রাষ্ট্র হিসাবে শ্রেণীবদ্ধ করা হয়েছে। যদিও, লেবাননের তারল্য সংকট, দুর্নীতির পাশাপাশি সাম্প্রতিক ঘটনাবলী মুদ্রার পতন, রাজনৈতিক অস্থিতিশীলতা, ব্যাপক ঘাটতি, উচ্চ বেকারত্ব এবং দারিদ্র্য সংঘঠিত করে।বিশ্বব্যাংক লেবাননের অর্থনৈতিক সঙ্কটকে ১৯ শতকের পর বিশ্বের সবচেয়ে খারাপ হিসেবে সংজ্ঞায়িত করেছে। দেশটি আয়তনে ছোট হওয়া সত্ত্বেও, লেবানিজ সংস্কৃতি উভয় মধ্যপ্রাচ্য এবং বিশ্বব্যাপী খ্যাতি অর্জন করে, প্রাথমিকভাবে দেশটির ব্যাপক প্রবাসীদের দ্বারা পরিচালিত। লেবাননের জাতিসংঘের একটি প্রতিষ্ঠাতা সদস্য হওয়ার পাশাপাশি এটি আরব লীগ, জোট-নিরপেক্ষ আন্দোলন, ইসলামিক সহযোগিতা সংস্থা এবং অর্গানাইজেশন ইন্টারন্যাশনালে দে লা ফ্রাঙ্কোফোনির এক সদস্য।
ব্যুৎপত্তি
মাউন্ট লেবাননের নাম ফিনিশিয়ান মূল lbn (𐤋𐤁𐤍) থেকে উদ্ভূত যার অর্থ "সাদা", সম্ভবত এটি তুষারাবৃত শৃঙ্গ থেকে। নামটির ঘটনা এবলার গ্রন্থাগার থেকে বিভিন্ন মধ্য ব্রোঞ্জ যুগের গ্রন্থে পাওয়া গেছে, এবং গিলগামেশের মহাকাব্যে বারোটি ট্যাবলেটগুলোর মধ্যে তিনটি। নামটি প্রাচীন মিশরে Rmnn (𓂋𓏠𓈖𓈖𓈉) হিসাবে লিপিবদ্ধ রয়েছে, যেখানে R কেনানাইট L এর পক্ষে দাঁড়িয়েছিল। নামটি হিব্রু বাইবেলে לְבָנוֹן হিসাবে প্রায় ৭০ বার আসে।
লেবানন একটি প্রশাসনিক ইউনিটের নাম হিসাবে (পর্বতমালার বিপরীতে) যেটি ১৮৬১ সালে অটোমান সংস্কারের সাথে মাউন্ট লেবানন মুতাসসারিফাত (متصرفية جبل لبنان; Cebel-i Lübnan Mutasarrıflığı), হিসাবে পরিচিত হয়েছিল, ১৯২০ সালে গ্রেটার লেবানন রাষ্ট্রের (دولة لبنان الكبير Dawlat Lubnān al-Kabīr; État du Grand Liban) নাম অব্যাহত ছিল এবং অবশেষে ১৯৪৩ সালে এর স্বাধীনতার পরে সার্বভৌম লেবানন প্রজাতন্ত্রের (الجمهورية اللبنانية al-Jumhūrīyah al-Lubnānīyah) নামে নামকরণ করা হয়।
ইতিহাস
সমসাময়িক লেবাননের সীমানা ১৯২০ সালের সেভরা চুক্তির একটি ফলাফল। এর অঞ্চলটি ব্রোঞ্জ যুগের কানানাইট (ফিনিশিয়ান) শহর-রাষ্ট্রগুলির কেন্দ্রে ছিল। লেভান্টের অংশ হিসাবে, এটি মিশরীয়, অ্যাসিরিয়ান, ব্যাবিলনিয়ান, আচেমেনিড পার্সিয়ান, হেলেনিস্টিক, রোমান এবং সাসানিদ পারস্য সাম্রাজ্য সহ প্রাচীন ইতিহাস জুড়ে অসংখ্য উত্তরসূরি সাম্রাজ্যের অংশ ছিল। লেভান্টে ৭ ম শতাব্দীর মুসলিম বিজয়ের পরে, এটি রাশিদুন, উমাইয়াদ, আব্বাসীয় সেলজুক এবং ফাতিমীয় সাম্রাজ্যের অংশ ছিল। ১১০২ সালে টুলুজের রেমন্ড (৪র্থ) দ্বারা প্রতিষ্ঠিত ত্রিপোলি কাউন্টির ক্রুসেডার রাজ্য, বর্তমান লেবাননের বেশিরভাগ অংশকে ঘিরে, ১২৮৯ সালে মামলুক সালতানাত এবং অবশেষে ১৫১৬ সালে অটোমান সাম্রাজ্যের কাছে পড়ে। অটোমান সাম্রাজ্যের বিলুপ্তির সাথে সাথে, বৃহত্তর লেবানন ১৯২০ সালে ফরাসি ম্যান্ডেটের অধীনে পড়ে এবং ১৯৪৩ সালে রাষ্ট্রপতি বেচারা এল খৌরির অধীনে স্বাধীনতা লাভ করে। স্বাধীনতার পর থেকে লেবাননের ইতিহাস বৈরিরুতের উপর ভিত্তি করে আপেক্ষিক রাজনৈতিক স্থিতিশীলতা এবং সমৃদ্ধির পর্যায়ক্রমে চিহ্নিত হয়েছে। স্বাধীনতার পর থেকে লেবাননের ইতিহাস রাজনৈতিক অস্থিরতা এবং সশস্ত্র সংঘাতের সাথে জড়িত অর্থ ও বাণিজ্যের আঞ্চলিক কেন্দ্র হিসাবে বৈরুতের অবস্থানের ভিত্তিতে আপেক্ষিক রাজনৈতিক স্থিতিশীলতা এবং সমৃদ্ধির পর্যায়ক্রমে চিহ্নিত করা হয়েছে (১৯৪৮ সালে আরব-ইসরায়েল যুদ্ধ, ১৯৭৫-১৯৯০ সালে লেবাননের গৃহযুদ্ধ, ২০০৫ সালে সিডার বিপ্লব, ২০০৬ সালে লেবানন যুদ্ধ, ২০০৭ সালে লেবানন সংঘাত, ২০০৬-০৮ সালে লেবাননের প্রতিবাদ, ২০০৮ সালে লেবাননে সংঘাত, ২০১১ সালে  সিরিয়ার গৃহযুদ্ধ ছড়িয়ে পড়া, এবং ২০১৯-২০ সালে লেবাননের প্রতিবাদ)।
প্রাথমিক লেবানন
থাম্ব|ফেনিসিয়ার মানচিত্র এবং বাণিজ্য রুট লেবাননে একটি প্রাথমিক বন্দোবস্তের প্রমাণ পাওয়া গেছে বাইব্লোসে, যা বিশ্বের প্রাচীনতম অবিচ্ছিন্ন জনবসতি শহরগুলির মধ্যে বিবেচিত হয়। প্রমাণগুলি ৫০০০ খ্রিস্টপূর্বাব্দেরও আগের। প্রত্নতাত্ত্বিকরা ৭,০০০ বছর আগে ভূমধ্যসাগরের তীরে বসবাসকারী নিওলিথিক এবং চ্যালকোলিথিক মৎস্য শিকারী সম্প্রদায়ের দ্বারা চূর্ণ চুনাপাথরের মেঝে, আদিম অস্ত্র এবং কবরের পাত্র সহ প্রাগৈতিহাসিক কুঁড়েঘরের অবশিষ্টাংশ আবিষ্কার করেছেন।
লেবানন উত্তর কেনানের অংশ ছিল, এবং ফলশ্রুতিতে কানানীয় বংশধরদের জন্মভূমিতে পরিণত হয়েছিল, ফিনিশিয়ানরা, একজন সমুদ্রযাত্রী মানুষ যারা খ্রিস্টপূর্ব প্রথম সহস্রাব্দে ভূমধ্যসাগর জুড়ে ছড়িয়ে পড়েছিল। সবচেয়ে বিশিষ্ট ফিনিশিয়ান শহরগুলি ছিল বাইব্লস, সিডন এবং টায়ার, যখন তাদের সবচেয়ে বিখ্যাত উপনিবেশগুলি ছিল বর্তমান তিউনিসিয়ার কার্থেজ এবং বর্তমান স্পেনের ক্যাডিজ। প্রাচীনতম যাচাইকৃত বর্ণমালার উদ্ভাবনের জন্য ফিনিশিয়ানদের কৃতিত্ব দেওয়া হয়, যা পরবর্তীকালে গ্রীক বর্ণমালা এবং তারপরে ল্যাটিন বর্ণমালাকে অনুপ্রাণিত করেছিল। ৫৩৯ খ্রিস্টপূর্বাব্দে সাইরাস দ্য গ্রেট দ্বারা ফিনিসিয়ার শহরগুলি পারস্য আচেমেনিড সাম্রাজ্যের অন্তর্ভুক্ত হয়েছিল। ৩৩২ খ্রিস্টপূর্বাব্দে টায়ার অবরোধের পর ফিনিশিয়ান শহর-রাজ্যগুলি পরবর্তীতে আলেকজান্ডার দ্য গ্রেটের সাম্রাজ্যে অন্তর্ভুক্ত হয়।
মধ্যযুগীয় লেবানন
থাম্ব|মিশরীয় মামলুকদের কাছে ত্রিপোলির পতন এবং ক্রুসেডার রাষ্ট্রের ধ্বংস, ত্রিপোলি কাউন্টি, ১২৮৯ সাল। যে অঞ্চলটি এখন লেবানন, যেমন সিরিয়ার বাকি অংশ এবং আনাতোলিয়ার অনেকটা অংশ, বিশ্বাসের প্রাথমিক প্রসারের সময় রোমান সাম্রাজ্যে খ্রিস্টধর্মের একটি প্রধান কেন্দ্র হয়ে ওঠে। ৪র্থ শতাব্দীর শেষের দিকে এবং ৫ম শতাব্দীর শুরুর দিকে, মারন নামে একজন সন্ন্যাসী একটি সন্ন্যাসী ঐতিহ্য প্রতিষ্ঠা করেছিলেন যা একেশ্বরবাদ এবং তপস্যার গুরুত্বের উপর দৃষ্টি নিবদ্ধ করে, ভূমধ্যসাগরীয় পর্বতমালার কাছে যা মাউন্ট লেবানন নামে পরিচিত।মারনকে অনুসরণকারী সন্ন্যাসীরা এই অঞ্চলের লেবানিজদের মধ্যে তাঁর শিক্ষা ছড়িয়ে দেন। এই খ্রিস্টানরা ম্যারোনাইট নামে পরিচিত হয় এবং রোমান কর্তৃপক্ষের দ্বারা ধর্মীয় নিপীড়ন এড়াতে পাহাড়ে চলে যায়। বহু শতাব্দী ধরে চলমান ঘন ঘন রোমান-পার্সিয়ান যুদ্ধের সময়, সাসানিদ পার্সিয়ানরা ৬১৯ থেকে ৬২৯ সাল পর্যন্ত বর্তমান লেবানন দখল করেছিল।
৭ম শতাব্দীতে মুসলিম আরবরা সিরিয়া জয় করে বাইজেন্টাইনদের প্রতিস্থাপনের জন্য একটি নতুন শাসন প্রতিষ্ঠা করে। যদিও এই নতুন শাসনামলে আনুষ্ঠানিকভাবে ইসলাম এবং আরবি ভাষা প্রাধান্য পেয়েছিল, তবুও সাধারণ জনগণ ধীরে ধীরে খ্রিস্টান এবং সিরিয়াক ভাষা থেকে ধর্মান্তরিত হয়েছিল। ম্যারোনাইট সম্প্রদায়, বিশেষ করে, লেবানন এবং সিরিয়ার উপর শাসকদের উত্তরাধিকার সত্ত্বেও একটি বড় মাত্রার স্বায়ত্তশাসন বজায় রাখতে সক্ষম হয়েছিল।
লেবাননের পর্বতগুলির আপেক্ষিক (কিন্তু সম্পূর্ণ নয়) বিচ্ছিন্নতার অর্থ পর্বতগুলি লেভান্তে ধর্মীয় ও রাজনৈতিক সংকটের সময়ে আশ্রয়স্থল হিসাবে কাজ করেছিল। যেমন, পর্বতমালা ধর্মীয় বৈচিত্র্য এবং বেশ কয়েকটি সুপ্রতিষ্ঠিত সম্প্রদায় এবং ধর্মের অস্তিত্ব প্রদর্শন করে, উল্লেখযোগ্যভাবে, ম্যারোনাইটস, ড্রুজ, শিয়া মুসলিম, ইসমাইলিস, আলাওয়াইট এবং জ্যাকোবাইট। বাম|থাম্ব|বাইব্লোস প্রথম ৮৮০০ থেকে ৭০০০ খ্রিস্টপূর্বাব্দের মধ্যে দখল করা হয়েছিল এবং ৫০০০ খ্রিস্টপূর্বাব্দ থেকে অবিচ্ছিন্নভাবে বসবাস করে বলে মনে করা হয়, যা এটিকে বিশ্বের প্রাচীনতম অবিচ্ছিন্নভাবে বসবাসকারী শহরগুলির মধ্যে পরিণত করে। এটি একটি ইউনেস্কো ওয়ার্ল্ড হেরিটেজ সাইট। ১১ শতকের সময় শিয়া ইসলামের একটি শাখা থেকে দ্রুজ ধর্মের উদ্ভব হয়। নতুন ধর্ম মাউন্ট লেবাননের দক্ষিণ অংশে অনুসারী লাভ করে। মাউন্ট লেবাননের দক্ষিণ অংশ ১৪ শতকের গোড়ার দিকে ড্রুজ সামন্ত পরিবার দ্বারা শাসিত হয়েছিল। উত্তর মাউন্ট লেবাননে ম্যারোনাইট জনসংখ্যা ধীরে ধীরে বৃদ্ধি পেয়েছে এবং ড্রুজ আধুনিক যুগ পর্যন্ত দক্ষিণ মাউন্ট লেবাননে রয়ে গেছে।কেসেরওয়ান, জাবাল আমেল এবং বেকা উপত্যকা মামলুক এবং অটোমান সাম্রাজ্যের অধীনে শিয়া সামন্ত পরিবার দ্বারা শাসিত হয়েছিল। উপকূলের প্রধান শহরগুলি, সিডন, টায়ার, একর, ত্রিপোলি, বৈরুত এবং অন্যান্যগুলি সরাসরি মুসলিম খলিফাদের দ্বারা পরিচালিত হয়েছিল এবং লোকেরা আরব সংস্কৃতি দ্বারা আরও সম্পূর্ণরূপে শোষিত হয়েছিল।
মুসলিম তুর্কিদের কাছে রোমান আনাতোলিয়ার পতনের পর, ১১ শতকে বাইজেন্টাইনরা রোমের পোপের কাছে সাহায্যের জন্য আহ্বান জানায়। এর ফলাফল ছিল পূর্ব ভূমধ্যসাগরের প্রাক্তন বাইজেন্টাইন খ্রিস্টান অঞ্চল, বিশেষ করে সিরিয়া এবং প্যালেস্টাইন (লেভান্ট) পুনরুদ্ধার করার জন্য পশ্চিম ইউরোপ থেকে ফ্রাঙ্কদের দ্বারা শুরু করা ক্রুসেড নামে পরিচিত একটি সিরিজ। প্রথম ক্রুসেড সাময়িকভাবে জেরুজালেম রাজ্য এবং ত্রিপোলি দেশকে উপকূল বরাবর রোমান ক্যাথলিক খ্রিস্টান রাষ্ট্র হিসেবে প্রতিষ্ঠা করতে সফল হয়েছিল। এই ক্রুসেডার রাষ্ট্রগুলি এই অঞ্চলে একটি দীর্ঘস্থায়ী প্রভাব ফেলেছিল, যদিও তাদের নিয়ন্ত্রণ সীমিত ছিল, এবং মামলুকদের বিজয়ের পর দুই শতাব্দী পর এই অঞ্চলটি সম্পূর্ণ মুসলিম নিয়ন্ত্রণে ফিরে আসে।
এই অঞ্চলে ক্রুসেডের সবচেয়ে দীর্ঘস্থায়ী প্রভাবগুলির মধ্যে ছিল ফ্রাঙ্ক (অর্থাৎ, ফরাসি) এবং ম্যারোনাইটদের মধ্যে যোগাযোগ। পূর্ব ভূমধ্যসাগরের অন্যান্য খ্রিস্টান সম্প্রদায়ের বিপরীতে, যারা কনস্টান্টিনোপল বা অন্যান্য স্থানীয় কুলপতিদের প্রতি আনুগত্যের শপথ করেছিল, ম্যারোনাইটরা রোমের পোপের প্রতি আনুগত্য ঘোষণা করেছিল। যেমন ফ্রাঙ্করা তাদের রোমান ক্যাথলিক ভাই হিসাবে দেখেছিল। এই প্রাথমিক যোগাযোগগুলি এই অঞ্চলে ক্রুসেডার রাজ্যগুলির পতনের পরেও ফ্রান্স এবং ইতালি থেকে ম্যারোনাইটদের জন্য কয়েক শতাব্দীর সমর্থনের দিকে পরিচালিত করেছিল।
অটোমান লেবানন
এই সময়কালে লেবাননকে কয়েকটি প্রদেশে বিভক্ত করা হয়েছিল: উত্তর এবং দক্ষিণ পর্বত লেবানন, ত্রিপোলি, বালবেক এবং বেকা উপত্যকা এবং জাবাল আমেল। বাম|থাম্ব|দ্বিতীয় ফখরেদ্দিন  প্রাসাদ, ১৭ শতক ১৫৯০ সালে দক্ষিণ মাউন্ট লেবাননে, ফখর-আল-দীন দ্বিতীয় কর্কমাজের উত্তরসূরি হন। তিনি শীঘ্রই মাউন্ট লেবাননের শউফ এলাকায় ড্রুজের সর্বশ্রেষ্ঠ রাজপুত্র হিসেবে তার কর্তৃত্ব প্রতিষ্ঠা করেন। অবশেষে, ফখর-আল-দীন দ্বিতীয়কে কর-সংগ্রহের দায়িত্ব সহ বেশ কয়েকটি অটোমান উপ-প্রদেশের সানজাকবে (গভর্নর) নিযুক্ত করা হয়। তিনি মাউন্ট লেবাননের একটি উল্লেখযোগ্য অংশ এবং এর উপকূলীয় অঞ্চলে তার নিয়ন্ত্রণ প্রসারিত করেছিলেন, এমনকি পালমিরা পর্যন্ত অভ্যন্তরীণ দূর্গ নির্মাণ করেছিলেন। অটোমান সুলতান মুরাদ চতুর্থ, যিনি ১৬৩৩ সালে তাকে বন্দী করার জন্য একটি শাস্তিমূলক অভিযান পাঠিয়েছিলেন তার জন্য এই অত্যধিক পৌঁছনো শেষ পর্যন্ত অত্যধিক হয়ে ওঠে। তাকে ইস্তাম্বুলে নিয়ে যাওয়া হয়, দুই বছর কারাগারে রাখা হয় এবং তারপর ১৬৩৫ সালের এপ্রিলে তার এক ছেলের সাথে মৃত্যুদন্ড কার্যকর করা হয়। ফখর আল-দীনের পরিবারের বেঁচে থাকা সদস্যরা ১৭ শতকের শেষ পর্যন্ত উসমানীয় নিয়ন্ত্রণের অধীনে একটি হ্রাসকৃত অঞ্চল শাসন করেছিল। থাম্ব|দ্বিতীয় ফখরেদ্দিন  প্রাসাদ, ১৭ শতক শেষ মান আমীরের মৃত্যুর পর, শিহাব বংশের বিভিন্ন সদস্যরা ১৮৩০ সাল পর্যন্ত মাউন্ট লেবানন শাসন করেছিলেন। লেবাননের দ্রুজ এবং খ্রিস্টানদের মধ্যে সম্পর্কটি সম্প্রীতি এবং শান্তিপূর্ণ সহাবস্থান দ্বারা চিহ্নিত করা হয়েছে, ১৮৬০ সালে মাউন্ট লেবানন গৃহযুদ্ধ সহ কিছু সময়কাল বাদ দিয়ে ইতিহাস জুড়ে বিরাজমান দুটি দলের মধ্যে বন্ধুত্বপূর্ণ সম্পর্কের সাথে; ১৮৬০ সালে আন্তঃসাম্প্রদায়িক সহিংসতার সময় প্রায় ১০,০০০ খ্রিস্টান ড্রুজদের দ্বারা নিহত হয়েছিল।এর কিছুকাল পরে, মাউন্ট লেবাননের এমিরেট, যা প্রায় ৪০০ বছর স্থায়ী হয়েছিল, রেগেলমেন্ট অর্গানিক নামক ইউরোপীয়-অটোমান চুক্তির ফলে মাউন্ট লেবানন মুতাসাররিফেট দ্বারা প্রতিস্থাপিত হয়েছিল। মাউন্ট লেবানন মুতাসাররিফাতে (১৮৬১-১৯১৮, আরবি: متصرفية جبل لبنان; তুর্কি: Cebel-i Lübnan Mutasarrıflığı) তানজিমত সংস্কারের পর অটোমান সাম্রাজ্যের অন্যতম উপবিভাগ ছিল। ১৮৬১ সালের পর সেখানে একটি স্বায়ত্তশাসিত মাউন্ট লেবানন একটি খ্রিস্টান মুতাসাররিফের সাথে বিদ্যমান ছিল, যা ১৮৬০ সালের গণহত্যার পরে ইউরোপীয় কূটনৈতিক চাপে ম্যারোনাইটদের জন্য একটি স্বদেশ হিসাবে তৈরি করা হয়েছিল। ম্যারোনাইট ক্যাথলিক এবং ড্রুজ অষ্টাদশ শতাব্দীর গোড়ার দিকে আধুনিক লেবানন প্রতিষ্ঠা করেন, মাউন্ট লেবানন মুতাসাররিফাতে "ম্যারোনাইট-ড্রুজ দ্বৈতবাদ" নামে পরিচিত শাসক ও সামাজিক ব্যবস্থার মাধ্যমে। বালবেক এবং বেকা উপত্যকা এবং জাবাল আমেল বিভিন্ন শিয়া সামন্ত পরিবার, বিশেষ করে জাবাল আমেলের আল আলি আলসাগীর দ্বারা বিরতিহীনভাবে শাসিত হয়েছিল যা ১৮৬৫ সাল পর্যন্ত ক্ষমতায় ছিল যখন অটোমানরা এই অঞ্চলে সরাসরি শাসন করেছিল। ইউসুফ বে কারাম, একজন লেবাননের জাতীয়তাবাদী এই যুগে লেবাননের স্বাধীনতায় একটি প্রভাবশালী ভূমিকা পালন করেছিলেন।
প্রথম বিশ্বযুদ্ধের সময় বৈরুত এবং মাউন্ট লেবাননে প্রায় ১০০,০০০ মানুষ অনাহারে মারা গিয়েছিল।
ফরাসি ম্যান্ডেট
১৯২০ সালে, প্রথম বিশ্বযুদ্ধের পর, মুতাসাররিফাতের এলাকা, এবং আশেপাশের কিছু এলাকা যা প্রধানত শিয়া এবং সুন্নি ছিল, সিরিয়া এবং লেবাননের জন্য ম্যান্ডেটের অধীনে বৃহত্তর লেবানন রাজ্যের একটি অংশ হয়ে ওঠে। ১৯২০ সালের প্রথমার্ধে, লেবাননের ভূখণ্ডকে সিরিয়ার আরব রাজ্যের অংশ হিসাবে দাবি করা হয়েছিল, কিন্তু শীঘ্রই ফ্রাঙ্কো-সিরিয়ান যুদ্ধের ফলে আরবদের পরাজয় এবং হাশেমাইটদের আত্মসমর্পণ ঘটে।
১ সেপ্টেম্বর ১৯২০, ফ্রান্স বৃহত্তর লেবানন পুনঃপ্রতিষ্ঠিত করে যখন মুতেসরিফাত শাসন লেবাননের প্রিন্সিপ্যালিটির অন্তর্গত কয়েকটি অঞ্চলকে সরিয়ে সিরিয়াকে দিয়ে দেয়। লেবানন একটি বৃহত্তর খ্রিস্টান দেশ ছিল (প্রধানত কিছু গ্রীক অর্থোডক্স ছিটমহল সহ মেরোনাইট অঞ্চল) তবে এটিতে অনেক মুসলিম এবং দ্রুজ রয়েছে এমন এলাকাও অন্তর্ভুক্ত ছিল। ১৯২৬ সালের ১ সেপ্টেম্বর ফ্রান্স লেবানিজ প্রজাতন্ত্র গঠন করে। ১৯২৬ সালের ২৫ মে একটি সংসদীয় সরকার ব্যবস্থা সহ একটি গণতান্ত্রিক প্রজাতন্ত্র প্রতিষ্ঠা করে একটি সংবিধান গৃহীত হয়েছিল।
স্বাধীনতার দিকে পদক্ষেপ
থাম্ব|ফরাসি ম্যান্ডেট এবং ১৯২০ সালে তৈরি রাজ্যগুলির মানচিত্র ফ্রান্স জার্মানির দখলে থাকা অবস্থায় লেবানন কিছুটা স্বাধীনতা লাভ করে। সিরিয়া এবং লেবাননের ভিচি হাই কমিশনার জেনারেল হেনরি ডেন্টজ জাতির স্বাধীনতায় প্রধান ভূমিকা পালন করেছিলেন। ভিচি কর্তৃপক্ষ ১৯৪১ সালে জার্মানিকে সিরিয়ার মধ্য দিয়ে ইরাকে বিমান এবং সরবরাহ স্থানান্তর করার অনুমতি দেয় যেখানে তারা ব্রিটিশ বাহিনীর বিরুদ্ধে ব্যবহার করা হয়েছিল। যুক্তরাজ্য, এই ভয়ে যে নাৎসি জার্মানি দুর্বল ভিচি সরকারের উপর চাপ দিয়ে লেবানন এবং সিরিয়ার পূর্ণ নিয়ন্ত্রণ লাভ করবে, সিরিয়া ও লেবাননে তার সেনাবাহিনী পাঠায়।
লেবাননে যুদ্ধ শেষ হওয়ার পর জেনারেল চার্লস ডি গল এলাকা পরিদর্শন করেন। লেবাননের অভ্যন্তরীণ ও বাইরের রাজনৈতিক চাপের মুখে ডি গল লেবাননের স্বাধীনতাকে স্বীকৃতি দিয়েছিলেন। ২৬ নভেম্বর ১৯৪১ এ, জেনারেল জর্জেস ক্যাট্রক্স ঘোষণা করেন যে লেবানন ফ্রি ফরাসি সরকারের কর্তৃত্বে স্বাধীন হবে। ১৯৪৩ সালে নির্বাচন অনুষ্ঠিত হয় এবং ৮ নভেম্বর ১৯৪৩ তারিখে নতুন লেবাননের সরকার একতরফাভাবে ম্যান্ডেট বাতিল করে। ফরাসিরা নতুন সরকারকে কারারুদ্ধ করে প্রতিক্রিয়া জানায়। আন্তর্জাতিক চাপের মুখে, ফরাসিরা ২২ নভেম্বর ১৯৪৩ সালে সরকারী কর্মকর্তাদের মুক্তি দেয়। দ্বিতীয় বিশ্বযুদ্ধের শেষ পর্যন্ত মিত্রশক্তি এই অঞ্চলটি দখল করে। বাম|থাম্ব|২২ নভেম্বর ১৯৪৩, তারিখে রাশাইয়া কারাগার থেকে ফরাসিদের লেবানন সরকারের মুক্তির উদযাপনের সময় বৈরুতে শহীদ স্কয়ার।
ফ্রান্স থেকে স্বাধীনতা
ইউরোপে দ্বিতীয় বিশ্বযুদ্ধের সমাপ্তির পর বলা যেতে পারে যে লিগ অফ নেশনস বা তার উত্তরসূরি জাতিসংঘের পক্ষ থেকে কোনো আনুষ্ঠানিক পদক্ষেপ ছাড়াই ফরাসি ম্যান্ডেট বাতিল করা হয়েছে। বাধ্যতামূলক ক্ষমতা ঘোষণার মাধ্যমে এবং নতুন রাষ্ট্রের নিজেদের স্বাধীনতার ঘোষণার মাধ্যমে আদেশটি শেষ হয়েছিল, তারপরে অন্যান্য শক্তির দ্বারা টুকরো টুকরো নিঃশর্ত স্বীকৃতির একটি প্রক্রিয়া অনুসরণ করা হয়েছিল, যা জাতিসংঘে আনুষ্ঠানিক ভর্তির চূড়ান্ত পরিণতি পায়।জাতিসংঘের সনদের অনুচ্ছেদ ৭৮ যেকোন সদস্য রাষ্ট্রের জন্য তত্ত্বাবধানের মর্যাদা শেষ করেছে: "ট্রাস্টিশিপ সিস্টেম সেই অঞ্চলগুলিতে প্রযোজ্য হবে না যেগুলি জাতিসংঘের সদস্য হয়েছে, যার মধ্যে সম্পর্ক সার্বভৌম সমতার নীতির প্রতি শ্রদ্ধার ভিত্তিতে হবে।"  তাই যখন জাতিসংঘ আনুষ্ঠানিকভাবে ২৪ অক্টোবর ১৯৪৫ সালে, পাঁচটি স্থায়ী সদস্য দ্বারা জাতিসংঘের সনদ অনুমোদনের পরে, সিরিয়া এবং লেবানন উভয়ই প্রতিষ্ঠাতা সদস্য রাষ্ট্র হিসাবে, সেই তারিখে উভয়ের জন্য ফরাসি ম্যান্ডেট আইনত শেষ হয়ে যায়। এবং পূর্ণ স্বাধীনতা অর্জিত হয়। শেষ ফরাসি সৈন্য ১৯৪৬ সালের ডিসেম্বরে প্রত্যাহার করে।
স্বাধীনতার পর থেকে লেবাননের ইতিহাস রাজনৈতিক স্থিতিশীলতার পর্যায়ক্রমে চিহ্নিত হয়েছে এবং অর্থ ও বাণিজ্যের জন্য একটি আঞ্চলিক কেন্দ্র হিসেবে বৈরুতের অবস্থানের উপর নির্মিত সমৃদ্ধির সাথে জড়িত।
১৯৪৮ সালের মে মাসে, লেবানন ইসরায়েলের বিরুদ্ধে যুদ্ধে প্রতিবেশী আরব দেশগুলিকে সমর্থন করেছিল। যদিও কিছু অনিয়মিত বাহিনী সীমান্ত অতিক্রম করে এবং ইসরায়েলের বিরুদ্ধে ছোটখাটো সংঘর্ষ চালায়, এটি লেবাননের সরকারের সমর্থন ছাড়াই ছিল এবং লেবাননের সৈন্যরা আনুষ্ঠানিকভাবে আক্রমণ করেনি। লেবানন কভারিং আর্টিলারি ফায়ার, সাঁজোয়া গাড়ি, স্বেচ্ছাসেবক এবং লজিস্টিক্যাল সহায়তা দিয়ে বাহিনীকে সমর্থন করতে সম্মত হয়। ১৯৪৮ সালের ৫-৬ জুন, লেবাননের সেনাবাহিনী - তৎকালীন জাতীয় প্রতিরক্ষা মন্ত্রী, আমির মজিদ আর্সলান-এর নেতৃত্বে - আল-মালকিয়া দখল করে। এই যুদ্ধে লেবাননের একমাত্র সাফল্য ছিল।
যুদ্ধের কারণে ১০০,০০০  ফিলিস্তিনি লেবাননে পালিয়ে যায়। যুদ্ধবিরতির পর ইসরায়েল তাদের ফিরে যাওয়ার অনুমতি দেয়নি। ২০১৭ সালের হিসাবে  ১৭৪,০০০ থেকে ৪৫০,০০০ ফিলিস্তিনি উদ্বাস্তু লেবাননে প্রায় অর্ধেক শরণার্থী শিবিরে বসবাস করে (যদিও এগুলি প্রায়শই কয়েক দশক পুরানো এবং প্রতিবেশীদের সাথে সাদৃশ্যপূর্ণ)। ফিলিস্তিনিরা প্রায়ই লেবাননের নাগরিকত্ব বা এমনকি লেবাননের পরিচয়পত্র পেতে পারে না এবং আইনত সম্পত্তির মালিকানা বা নির্দিষ্ট পেশা (আইন, ওষুধ এবং প্রকৌশল সহ) সম্পাদন করতে বাধা দেওয়া হয়। হিউম্যান রাইটস ওয়াচের মতে, লেবাননে ফিলিস্তিনি শরণার্থীরা "ভয়াবহ সামাজিক ও অর্থনৈতিক পরিস্থিতিতে" বাস করে।
১৯৫৮ সালে, রাষ্ট্রপতি ক্যামিল চামুনের মেয়াদের শেষ মাসগুলিতে, লেবাননের মুসলমানরা যারা লেবাননকে সংযুক্ত আরব প্রজাতন্ত্রের সদস্য করতে চেয়েছিল তাদের দ্বারা প্ররোচিত একটি বিদ্রোহ শুরু হয়েছিল। চামউন সাহায্যের জন্য অনুরোধ করেছিল এবং ৫,০০০ ইউনাইটেড স্টেট মেরিনকে ১৫ জুলাই বৈরুতে সংক্ষেপে পাঠানো হয়েছিল। সংকটের পরে, জনপ্রিয় সাবেক জেনারেল ফুয়াদ চেহাবের নেতৃত্বে একটি নতুন সরকার গঠিত হয়।
১৯৭০ সালে জর্ডানে পিএলওর পরাজয়ের সাথে, অনেক ফিলিস্তিনি জঙ্গি লেবাননে স্থানান্তরিত হয়, ইসরায়েলের বিরুদ্ধে তাদের সশস্ত্র অভিযান বৃদ্ধি করে। ফিলিস্তিনি ঘাঁটি স্থানান্তরের ফলে ফিলিস্তিনি বনাম ম্যারোনাইটস এবং অন্যান্য লেবানিজ উপদলের মধ্যে সাম্প্রদায়িক উত্তেজনা বৃদ্ধি পায়।
গৃহযুদ্ধ (১৯৭৫-১৯৯০) এবং দখল (১৯৭৬-২০০৫)
থাম্ব|বিক্ষোভকারীরা সিরিয়ার বাহিনী প্রত্যাহারের আহ্বান জানিয়েছে। ১৯৭৫ সালে, ক্রমবর্ধমান সাম্প্রদায়িক উত্তেজনার পরে, মূলত ফিলিস্তিনি জঙ্গিদের দক্ষিণ লেবাননে স্থানান্তরিত হওয়ার কারণে, লেবাননে একটি পূর্ণ মাত্রার গৃহযুদ্ধ শুরু হয়। লেবাননের গৃহযুদ্ধ পিএলও, বামপন্থী দ্রুজ এবং মুসলিম মিলিশিয়াদের যৌথ বাহিনীর বিরুদ্ধে খ্রিস্টান গোষ্ঠীগুলির একটি জোট তৈরি করেছিল। জুন ১৯৭৬ সালে, লেবাননের রাষ্ট্রপতি ইলিয়াস সারকিস সিরিয়ান সেনাবাহিনীকে খ্রিস্টানদের পক্ষে হস্তক্ষেপ করতে এবং শান্তি পুনরুদ্ধারে সহায়তা করার জন্য অনুরোধ করেছিলেন। অক্টোবর ১৯৭৬ সালে আরব লীগ একটি প্রধানত সিরিয়ান আরব ডিটারেন্ট ফোর্স প্রতিষ্ঠা করতে সম্মত হয়, যাকে শান্তি ফিরিয়ে আনার জন্য অভিযুক্ত করা হয়েছিল।
১৯৭৭ এবং ১৯৭৮ সালে লেবানন থেকে ইসরায়েলে পিএলও আক্রমণ দেশগুলির মধ্যে উত্তেজনা বাড়িয়ে তোলে। ১৯৭৮ সালের ১১ মার্চে এগারোজন ফাতাহ যোদ্ধারা উত্তর ইস্রায়েলের একটি সমুদ্র সৈকতে অবতরণ করে এবং হাইফা - তেল-আবিভ সড়কে যাত্রী ভর্তি দুটি বাস হাইজ্যাক করে, যা উপকূলীয় রোড গণহত্যা হিসাবে পরিচিত হয়েছিল সেখানে পাশ দিয়ে যাওয়া যানবাহনে গুলি চালায়। ইসরায়েলি বাহিনীর সাথে গুলিবিদ্ধ হওয়ার আগে তারা ৩৭ জন নিহত এবং ৭৬ জন ইসরায়েলিকে আহত করে। অপারেশন লিটানির চার দিন পর ইসরাইল লেবাননে আগ্রাসন চালায়। ইসরায়েলি সেনাবাহিনী লিতানি নদীর দক্ষিণের বেশিরভাগ এলাকা দখল করে নেয়। জাতিসংঘ নিরাপত্তা পরিষদ রেজুলেশন ৪২৫ পাস করেছে যাতে অবিলম্বে ইসরায়েলি প্রত্যাহার এবং লেবাননে জাতিসংঘের অন্তর্বর্তী বাহিনী (ইউএনআইএফআইএল) গঠনের আহ্বান জানানো হয়, শান্তি প্রতিষ্ঠার প্রচেষ্টার জন্য অভিযুক্ত।
থাম্ব|গ্রীন লাইন যা পশ্চিম এবং পূর্ব বৈরুতকে পৃথক করেছে, ১৯৮২ সাল বাম|থাম্ব|১৯৭৮ সালে দক্ষিণ লেবানন থেকে ইসরায়েলি প্রত্যাহারের পর জাতিসংঘ কর্তৃক প্রতিষ্ঠিত লেবানন এবং ইসরায়েলের মধ্যে নীল রেখার সীমানা রেখা দেখানো মানচিত্র। ১৯৭৮ সালে ইসরায়েলি বাহিনী পরে প্রত্যাহার করে নেয়, কিন্তু সীমান্ত বরাবর ১৯ -কিলোমিটার-প্রশস্ত (১২ মাইল) নিরাপত্তা অঞ্চল পরিচালনা করে দক্ষিণ অঞ্চলের নিয়ন্ত্রণ বজায় রাখে। এই অবস্থানগুলি দক্ষিণ লেবানন আর্মি (এসএলএ) দ্বারা অধিষ্ঠিত ছিল, ইসরায়েল সমর্থিত মেজর সাদ হাদ্দাদ এর নেতৃত্বে একটি খ্রিস্টান মিলিশিয়া। ইসরায়েলের প্রধানমন্ত্রী, লিকুদের মেনাচেম বেগিন, দ্বিতীয় বিশ্বযুদ্ধের সময় ইউরোপীয় ইহুদিদের সাথে দক্ষিণ লেবাননের (তখন এসএলএ অঞ্চলের জনসংখ্যার প্রায় ৫%) খ্রিস্টান সংখ্যালঘুদের দুর্দশার তুলনা করেছিলেন। যুদ্ধবিরতির সময় পিএলও নিয়মিতভাবে ইসরায়েল আক্রমণ করে, ২৭০ টিরও বেশি নথিভুক্ত আক্রমণ সহ। এই গোলাগুলির সময় গ্যালিলের লোকজনকে নিয়মিত তাদের বাড়িঘর ছেড়ে যেতে হয়েছিল। আক্রমণের পর পিএলও সদর দফতরে বন্দী নথিতে দেখা যায় যে তারা লেবানন থেকে এসেছে। আরাফাত এই হামলার নিন্দা করতে অস্বীকার করেন এই কারণে যে যুদ্ধবিরতি শুধুমাত্র লেবাননের জন্য প্রাসঙ্গিক। ১৯৮০ সালের এপ্রিলে বাফার জোনে UNIFIL সৈন্যদের উপস্থিতি অ্যাট তিরি ঘটনার দিকে পরিচালিত করে। ১৭ জুলাই ১৯৮১-এ, ইসরায়েলি বিমান বৈরুতে বহুতল অ্যাপার্টমেন্ট বিল্ডিংগুলিতে বোমাবর্ষণ করে যেখানে পিএলও সম্পর্কিত গোষ্ঠীগুলির অফিস ছিল। জাতিসংঘের নিরাপত্তা পরিষদে লেবাননের প্রতিনিধি দাবি করেছেন যে ৩০০ বেসামরিক লোক নিহত এবং ৮০০ আহত হয়েছে। বোমা হামলা বিশ্বব্যাপী নিন্দার কারণ হয়ে দাঁড়ায় এবং ইসরায়েলে মার্কিন বিমান রপ্তানির উপর অস্থায়ী নিষেধাজ্ঞা জারি করে।
আগস্ট ১৯৮১ সালে, প্রতিরক্ষা মন্ত্রী এরিয়েল শ্যারন পশ্চিম বৈরুতে এসএলএ সামরিক অবকাঠামো আক্রমণ করার পরিকল্পনা আঁকতে শুরু করেন, যেখানে এসএলএ সদর দপ্তর এবং কমান্ড বাঙ্কার ছিল। থাম্ব|লেবাননে ক্ষমতার ভারসাম্য দেখানো মানচিত্র, ১৯৮৩ সাল: সবুজ - সিরিয়া দ্বারা নিয়ন্ত্রিত, বেগুনি - খ্রিস্টান গোষ্ঠী দ্বারা নিয়ন্ত্রিত, হলুদ - ইস্রায়েল দ্বারা নিয়ন্ত্রিত, নীল - জাতিসংঘ দ্বারা নিয়ন্ত্রিত ১৯৮২ সালে, ইসরায়েলের উপর লেবানন থেকে এসএলএ আক্রমণ একটি ইসরায়েলি আগ্রাসনের দিকে পরিচালিত করে, যার লক্ষ্য ছিল এসএলএ-কে বিতাড়িত করতে লেবাননের বাহিনীকে সমর্থন করা। আমেরিকান, ফরাসি এবং ইতালীয় কন্টিনজেন্টের একটি বহুজাতিক বাহিনী (১৯৮৩সালে একটি ব্রিটিশ দল যোগ দিয়েছিল) বৈরুতে ইসরায়েলি অবরোধের পরে, পিএলওকে সরিয়ে নেওয়ার তদারকির জন্য মোতায়েন করা হয়েছিল। ১৯৮২ সালের সেপ্টেম্বরে ইসরায়েলি মিত্র লেবাননের প্রেসিডেন্ট বাশির গেমায়েলের হত্যা এবং পরবর্তী যুদ্ধের পর গৃহযুদ্ধের পুনঃ আবির্ভাব ঘটে। এই সময়ে সাবরা এবং শাতিলা এবং বেশ কয়েকটি শরণার্থী শিবিরের মতো সাম্প্রদায়িক গণহত্যার ঘটনা ঘটে। বহুজাতিক বাহিনীকে ১৯৮৪ সালের বসন্তে প্রত্যাহার করা হয়েছিল, আগের বছর একটি বিধ্বংসী বোমা হামলার পর।